ai4bharat/Pralekha huggingface dataset:
కార్మిక, ఉపాధికల్పన మంత్రిత్వ శాఖ
2022 డిసెంబర్ నెలలో ఈఎస్ఐ పథకంలో 18 లక్షల కంటే ఎక్కువ మంది కొత్త కార్మికులు చేరారు
పేరోల్ డేటాను గత సంవత్సరంతో పోలిస్తే 14.52 లక్షల పెరుగుదల కనిపిస్తోంది
డిసెంబర్ 2021తో పోలిస్తే డిసెంబర్ 2022లో ఈఎస్ఐ స్కీమ్లో కొత్తగా కంట్రిబ్యూషన్ చెల్లించిన ఉద్యోగులు 14.52 లక్షల మంది
డిసెంబర్ 2022 నెలలో దాదాపు 27,700 కొత్త సంస్థలు ఈఎస్ఐ పథకం కింద నమోదు చేయబడ్డాయి
ఈఎస్ఐ పథకం ప్రయోజనాలు డిసెంబర్ 2022లో 80 మంది ట్రాన్స్జెండర్ ఉద్యోగులకు విస్తరించబడ్డాయి
ఉద్యోగుల స్టేట్ ఇన్సూరెన్స్ స్కీమ్  డిసెంబర్ 2022 నెలకు సంబంధించిన ప్రొవిజనల్ పేరోల్ డేటా ఈరోజు విడుదల చేయబడింది. తాత్కాలిక పేరోల్ డేటా ప్రకారం డిసెంబర్ 2022 నెలలో 18.03 లక్షల మంది కొత్త ఉద్యోగులు చేరారు.
పేరోల్ డేటాను గత డిసెంబర్ 2021తో పోలిస్తే డిసెంబర్ 2022లో ఈఎస్ఐ స్కీమ్లో కంట్రిబ్యూషన్ చెల్లించిన 14.52 లక్షల మంది ఉద్యోగుల పెరుగుదలను ప్రతిబింబిస్తుంది.
డేటా ప్రకారం డిసెంబరు 2022లో దాదాపు 27,700 కొత్త సంస్థలు తమ ఉద్యోగులకు సామాజిక భద్రతకు భరోసానిస్తూ ఎంప్లాయీస్ స్టేట్ ఇన్సూరెన్స్ కార్పొరేషన్ కింద రిజిస్టర్ చేయబడ్డాయి.
నెలలో చేరిన మొత్తం 18.03 లక్షల మంది ఉద్యోగుల్లో 25 ఏళ్లలోపు ఉద్యోగుల సంఖ్య 8.30 లక్షలు. దేశంలోని యువతకు దేశంలో మంచి ఉపాధి అవకాశాలు లభిస్తున్నాయని ఇది తెలియజేస్తోంది.
2022 డిసెంబర్లో నికర మహిళా సభ్యుల నమోదు 3.44 లక్షలకు చేరిందని పేరోల్ డేటా లింగ వారీగా విశ్లేషణ సూచిస్తుంది. డిసెంబర్ నెలలో మొత్తం 80 మంది లింగమార్పిడి ఉద్యోగులు కూడా ఈఎస్ఐ పథకం కింద నమోదు చేసుకున్నట్లు డేటా చూపుతోంది. సమాజంలోని ప్రతి వర్గానికి ఈ ప్రయోజనాలను అందించడానికి ఈఎస్ఐసీ కట్టుబడి ఉందని ఇది చూపిస్తుంది.
డేటా సేకరణ నిరంతర కార్యక్రమం కాబట్టి పేరోల్ డేటా తాత్కాలికంగా ఉంటుంది.
రాష్ట్రపతి సచివాలయం
జ్ఞానీ జైల్ సింగ్ జయంతి సందర్భంగా ఆయనకు పుష్పాంజలి ఘటించిన భారత రాష్ట్రపతి
భారత మాజీ రాష్ట్రపతి జ్ఞానీ జైల్ సింగ్ జయంతి సందర్భంగా ఆయనకు ఈరోజు  రాష్ట్రపతి భవన్ వద్ద భారత రాష్ట్రపతి శ్రీ రాంనాథ్ కోవింద్ పుష్పాంజలి ఘటించారు.
జ్ఞానీ జైల్ సింగ్ చిత్రపటం వద్ద రాంనాథ్ కోవింద్ నివాళులర్పించారు.
జల శక్తి మంత్రిత్వ శాఖ
నీరు, ఇతర మౌలిక సదుపాయాల రంగాల్లోని అగ్ర సంప్రదింపుల సేవల సంస్థల్లో వ్యాప్కోస్కు మొదటి ర్యాంక్ ఇచ్చిన ఏడీబీ
కేంద్ర జల శక్తి మంత్రిత్వ శాఖ ఆధ్వర్యంలో నడుస్తున్న ప్రభుత్వ సంస్థ అయిన వ్యాప్కోస్ గొప్ప ఘనత సాధించింది. వార్షిక సేకరణలపై ఆసియా అభివృద్ధి బ్యాంక్  విడుదల చేసిన నివేదికలో, నీరు & ఇతర మౌలిక సదుపాయాల రంగాల్లోని సంప్రదింపుల సేవల సంస్థల్లో అత్యధికంగా మంజూరైన ఆర్థిక మొత్తంతో వ్యాప్కోస్ అగ్రస్థానంలో నిలిచింది.
ఫాక్ట్ షీట్-2022 పేరిట ఏడీబీ విడుదల చేసిన మరొక నివేదికలో, సంప్రదింపుల సేవల కాంట్రాక్టుల్లో భారతదేశం నుంచి తొలి 3 సంస్థల్లో వ్యాప్కోస్ ఒకటిగా నిలిచింది. విద్యుత్, రవాణా, జలం & ఇతర పట్టణ ప్రాంత మౌలిక సదుపాయాల రంగాల్లో ఏడీబీ రుణం, గ్రాంట్, సాంకేతిక సాయం పొందిన ప్రాజెక్టుల విభాగంలో వ్యాప్కోస్ ఈ మైలురాయి అందుకుంది. ఈ విభాగాల్లో ఈ ఘనత సాధించిన ఏకైక భారత ప్రభుత్వ రంగ సంస్థ వ్యాప్కోస్.వార్షిక సేకరణలపై ఆసియా అభివృద్ధి బ్యాంక్  విడుదల చేసిన నివేదికలో, నీరు & ఇతర మౌలిక సదుపాయాల రంగాల్లోని సంప్రదింపుల సేవల సంస్థల్లో అత్యధికంగా మంజూరైన ఆర్థిక మొత్తంతో వ్యాప్కోస్ అగ్రస్థానంలో నిలిచింది.సంప్రదింపుల సేవల కాంట్రాక్టుల్లో భారతదేశం నుంచి తొలి 3 సంస్థల్లో వ్యాప్కోస్ ఒకటిగా నిలిచింది. విద్యుత్, రవాణా, జలం & ఇతర పట్టణ ప్రాంత మౌలిక సదుపాయాల రంగాల్లో ఏడీబీ రుణం, గ్రాంట్, సాంకేతిక సాయం పొందిన ప్రాజెక్టుల విభాగంలో వ్యాప్కోస్ ఈ మైలురాయి అందుకుంది.జల వనరులు, విద్యుత్, మౌలిక సదుపాయాల అభివృద్ధి రంగాల్లో సాంకేతికత ఆధారిత సంప్రదింపుల సంస్థ వ్యాప్కోస్ . ఇంజినీరింగ్, సేకరణ, నిర్మాణ  సంస్థగానూ సేవలు అందిస్తోంది.ఆసియా, ఆఫ్రికా, సీఐఎస్, పసిఫిక్ దీవులు, దక్షిణ అమెరికాలోని 51కి పైగా దేశాల్లో ఈ సంస్థ విజయవంతంగా ప్రాజెక్టులు పూర్తి చేసింది లేదా కొనసాగిస్తోంది.
జల వనరులు, విద్యుత్, మౌలిక సదుపాయాల అభివృద్ధి రంగాల్లో సాంకేతికత ఆధారిత సంప్రదింపుల సంస్థ వ్యాప్కోస్ . ఇంజినీరింగ్, సేకరణ, నిర్మాణ  సంస్థగానూ సేవలు అందిస్తోంది.
భారతదేశంతో పాటు ఆసియా, ఆఫ్రికా, సీఐఎస్, పసిఫిక్ దీవులు, దక్షిణ అమెరికాలోని 51కి పైగా దేశాల్లో ఈ సంస్థ విజయవంతంగా ప్రాజెక్టులు పూర్తి చేసింది లేదా కొనసాగిస్తోంది.
ప్రధాన మంత్రి కార్యాలయం
బుద్ధ పూర్ణిమ సందర్భంగా వర్చువల్ మాధ్యమంద్వారా నిర్వహించే ప్రపంచ వైశాఖీ వేడుకల్లో కీలక ప్రసంగం చేయనున్న ప్రధానమంత్రి
బుద్ధ పూర్ణిమ సందర్భంగా 2021 మే 26వ తేదీన వర్చువల్ మాధ్యమం ద్వారా నిర్వహించే ‘‘ప్రపంచ వైశాఖీ వేడుకల్లో’’ ఉదయం 9:45 గంటలకు ప్రధానమంత్రి నరేంద్ర మోదీ కీలక ప్రసంగం చేయనున్నారు.
అంతర్జాతీయ బౌద్ధ సమాఖ్య  సహకారంతో కేంద్ర సాంస్కృతిక మంత్రిత్వశాఖ ఈ వేడుకలను నిర్వహిస్తోంది. ప్రపంచవ్యాప్తంగాగల బౌద్ధ సంఘాల అత్యున్నత అధిపతులంతా ఈ ఉత్సవాల్లో పాల్గొంటారు. దీంతోపాటు ప్రపంచంలోని 50 మందికిపైగా ప్రముఖ బౌద్ధమత పెద్దలు ఈ వేడుకలలో ప్రసంగిస్తారు.
జల శక్తి మంత్రిత్వ శాఖ
జల సంబంధిత అంశాలలో సామాజిక భాగస్వామ్యం
జలవనరుల అభివృద్ధి, పరిరక్షణ, జలవనరుల సమర్ధ నిర్వహణపై రాష్ట్రాలు అమలు చేస్తున్న కార్యక్రమాలకు కేంద్ర ప్రభుత్వం సాంకేతిక ఆర్ధిక సహకారాలను అందజేస్తున్నదని కేంద్ర జలశక్తి, సామాజికన్యాయ, సాధికారతశాఖ సహాయ మంత్రి శ్రీ రతన్ లాల్ కటారియా తెలిపారు. ఈ అంశాన్ని ఈ రోజు రాజ్యసభలో లిఖిత పూర్వకంగా ఇచ్చిన సమాధానంలో మంత్రి పేర్కొన్నారు. నీరు రాష్ట్రాలకు సంబంధించిన అంశమని పేర్కొన్న మంత్రి జలవనరుల అభివృద్ధి,పరిరక్షణ,యాజమాన్య అంశాలపై కేంద్రం రాష్ట్రాలకు పూర్తిగా సహకరిస్తున్నదని అన్నారు. సుస్థిర అభివృద్ధి సాధించడానికి ఐక్యరాజ్య సమితి రూపొందించిన లక్ష్యాలలో భాగంగా 2030నాటికి అన్ని గృహాలకు సాధ్యమైనంత వరకు అవసరమైన పరిమాణంలో సురక్షిత మంచినీటిని సరఫరా చేయాలని ఇదివరకు అమలు జరిగిన జాతీయ గ్రామీణ నీటి సరఫరా పథకంలో నిర్దేశించడం జరిగింది. జల్ జీవన్ మిషన్ లో గ్రామీణ నీటి సరఫరా పథకాన్ని విలీనం చేసి 2030నాటికి కాకుండా 2024 నాటికే అన్ని గృహాలకు సాధ్యమైనంత వరకు అవసరమైన పరిమాణంలో సురక్షిత మంచినీటిని సరఫరా చేయాలని తాజా లక్ష్యాన్ని నిర్ణయించామని మంత్రి వివరించారు.
క్షేత్ర స్థాయిలో లక్ష్యాలను నిర్ణయించి ప్రజల భాగస్వామ్యంతో అవసరాలను దృష్టిలో ఉంచుకుని వికేంద్రీకృత విధానంలో జల్ జీవన్ మిషన్ అమలుజరుగుతోంది. 73వ సవరణలో పేర్కొన్నవిధంగా గ్రామ పంచాయతీలు లేదా దాని అనుమతి పొందిన అధీకృత కమిటీలు గ్రామాలలో నీటి సరఫరా ప్రణాళిక రూపకల్పన, అమలు,నిర్వహణ, యాజమాన్యం లాంటి అంశాలకు జవాబుదారీగా వుండవలసి వుంటుంది. జలవనరులు,పారిశుధ్య వ్యవస్థల నిర్వహణలో ప్రజలకు భాగస్వామ్యం కల్పించాలన్న జల్ జీవన్ మిషన్ లక్ష్యానికి అనుగుణంగా ఇది ఉందని మంత్రి అన్నారు.
దేశంలో నీటి కొరతను ఎదుర్కొంటున్న 256 జిల్లాల్లో వున్న 2836 బ్లాకులలో 1592 బ్లాకులలో నీటి సరఫరాను మెరుగుపరచాలన్న లక్ష్యంతో రెండు దశల్లో 2019 జులై ఒకటవ తేదీ నుంచి సెప్టెంబర్ 30వరకు, అక్టోబర్ ఒకటవ తేదీ నుంచి నవంబర్ 30వ తేదీ వరకు జల్ శక్తి అభియాన్ కార్యక్రమాన్ని ప్రారంభించడం జరిగింది. జలవనరుల పరిరక్షణ, వనరుల యాజమాన్యంపై రాష్ట్ర, జిల్లా అధికారులతో కలసి కేంద్రప్రభుత్వం నియమించిన నిపుణులు, శాస్త్రవేత్తలు సమన్వయంతో పనిచేశారని మంత్రి వివరించారు. ఈ కార్యక్రమాల వల్ల ఈ అంశంతో సంబంధం వున్న ప్రభుత్వశాఖలు, సంస్థలు, స్వచ్చంధ సంస్థలు,పంచాయతీలు ప్రజల్లో అవగాహన పెరిగి జల సంరక్షణకు చర్యలు తీసుకోవడం ప్రారంభించారు.
అటల్ భుజల్ యోజన , జల్ శక్తి అభియాన్- I, జాతీయ నీటి విధానం, జాతీయ అక్విఫెర్ మ్యాపింగ్ అండ్ మేనేజ్మెంట్  కార్యక్రమం, మహాత్మా గాంధీ జాతీయ గ్రామీణ ఉపాధి హామీ పథకం, ప్రధాన్ మంత్రి కృషి సించాయి యోజన , రెయిన్ఫెడ్ ఏరియా డెవలప్మెంట్ ప్రోగ్రాం , జాతీయ ప్రణాళిక , క్యాచ్ ది రైన్ అండ్ సాహి ఫాసల్ ప్రచారం లాంటి కార్యక్రమాలను అమలుచేయడమే కాకుండా పథకాలు మరియు కార్యక్రమాలను సమర్థవంతంగా అమలు జరిగేలా చూడడానికి వర్క్షాప్లు, పెయింటింగ్ పోటీలు, అవార్డులు, సెమినార్లు, నీటి చర్చలు, వెబినార్లను జల్ శక్తి మంత్రిత్వశాఖ అమలు చేస్తున్నదని మంత్రి తన లిఖితపూర్వక సమాధానంలో వివరించారు.
మానవ వనరుల అభివృద్ధి మంత్రిత్వ శాఖ
కేంద్ర బడ్జెట్-2022 ప్రకటనల అమలుపై మేధోమథన వెబ్నార్ను నిర్వహించనున్న విద్యా మంత్రిత్వ శాఖ
- సర్వసభ్య సమావేశంలో ప్రసంగించనున్న ప్రధాన మంత్రి
బడ్జెట్ ప్రకటనలను సమర్ధవంతంగా మరియు త్వరితగతిన అమలు చేయడానికి భారత ప్రభుత్వం వివిధ కీలక రంగాలలో వెబ్నార్ల శ్రేణిని నిర్వహిస్తోంది. ప్రభుత్వ, ప్రైవేట్ రంగాలు, విద్యాసంస్థలు మరియు పరిశ్రమలకు చెందిన నిపుణులతో మేధోమథనం చేయడం, మరియు వివిధ రంగాల కింద వివిధ సమస్యల అమలు దిశగా ఎలా ముందుకు వెళ్లాలనే దానిపై వ్యూహాలను గుర్తించడం ఈ మేథోమథనాల లక్ష్యం. ఈ సిరీస్లో భాగంగా భారత ప్రభుత్వ విద్యా మంత్రిత్వ శాఖ ఫిబ్రవరి 21న విద్య మరియు నైపుణ్య రంగంపై వెబ్నార్ను నిర్వహిస్తోంది. వెబ్నార్లో వివిధ అంశాలకు సంబంధించిన సెషన్లు ఉంటాయి.
వివిధ మంత్రిత్వ శాఖలు మరియు రాష్ట్ర ప్రభుత్వాల ప్రభుత్వ అధికారులు, పరిశ్రమల ప్రతినిధులు, నైపుణ్యాభివృద్ధి సంస్థలు, విద్యావేత్తలు, విద్యార్థులు మరియు ఇతర నిపుణులు ఇందులో పాల్గొంటారు.
వెబ్నార్ నిమిత్తం గుర్తించబడిన థీమ్లు
1. డిజిటల్ యూనివర్సిటీ: ప్రపంచ స్థాయి ఉన్నత విద్యను అందరికీ అందుబాటులోకి తీసుకురావడం
2. డిజిటల్ టీచర్: సమగ్రత, మెరుగైన అభ్యాస ఫలితాలు, నైపుణ్యం కోసం నాణ్యమైన ఈ-కంటెంట్ మరియు వర్చువల్ ల్యాబ్లను సృష్టించడం
3. వన్ క్లాస్ వన్ ఛానల్ను విస్తరించడం: నాణ్యమైన డిజిటల్ విద్యను సుదూర ప్రాంతాల మూలకు కూడా చేరుకోవడం
4. అర్బన్ ప్లానింగ్ మరియు డిజైన్లో భారతదేశం నిర్దిష్ట పరిజ్ఞానం
5. బలమైన పరిశ్రమ-నైపుణ్య అనుసంధానాన్ని పెంపొందించే దిశగా చర్యలు
6. గిఫ్ట్ సిటీలో విద్యా సంస్థలను అభివృద్ధి చేయడం
7. ఏవీజీసీలో పరిశ్రమ-నైపుణ్య అనుసంధానాన్ని బలోపేతం చేయడం
ప్లీనరీ సమావేశంలో ప్రధాన మంత్రి శ్రీ నరేంద్ర మోదీ ప్రసంగిస్తారు. గుర్తించబడిన థీమ్ల క్రింద ఏడు సమాంతర బ్రేక్అవుట్ సెషన్లు నిర్వహించబడతాయి. విద్యలో సౌలభ్యం మరియు ఉపాధి అవకాశాలను వినియోగించుకోవడంపై దృష్టి పెట్టే సూత్రాలకు అనుగుణంగా అమలు చేయడానికి కార్యాచరణ పాయింట్లు, విస్తృత వ్యూహాలు మరియు సమయపాలనలను పాల్గొనే బృందాలు గుర్తిస్తాయి.
ఆరోగ్య, కుటుంబ సంక్షేమ మంత్రిత్వ శాఖ
దేశవ్యాప్తంగా 13.23 కోట్లు దాటిన మొత్తం టీకాలు
గత 24 గంటల్లో 22 లక్షలకు పైగా టీకా డోసుల పంపిణీ
చికిత్సలో ఉన్న కోవిడ్ బాధితులలో 5 రాష్ట్రాల వాటా 60%
గత 24 గంటల్లో కోలుకున్నవారు 1.78 లక్షలకు పైనే
దేశవ్యాప్త కోవిడ్ టీకాల కార్యక్రమంలో భాగంగా ఇప్పటివరకు వేసిన మొత్తం టీకా డోసుల సంఖ్య ఈ రోజుకు 13.23 కోట్లు దాటింది.
ఈ ఉదయం 7 గంటలదాకా 19,28,118 శిబిరాలద్వారా 13,23,30,644 టీకాలిచ్చారు. ఇందులో ఆరోగ్య సిబ్బందికిచ్చిన
92,19,544 మొదటి డోసులు, 58,52,071 రెండో డోసులు, కోవిడ్ యోధులకిచ్చిన 1,16,32,050 మొదటి డోసులు,
59,36,530 రెండో డోసులు, 60 ఏళ్ళు పైబడ్డవారికిచ్చిన 4,78,67,118 మొదటి డోసులు, 57,60,331 రెండో డోసులు, 45-60
ఏళ్లమధ్యవారికిచ్చిన 4,44,28,884 మొదటి డోసులు, 16,34,116 రెండో డోసులు ఉన్నాయి.
|
|
ఆరోగ్య సిబ్బంది
|
|
కోవిడ్ యోధులు
|
|
45-60 ఏళ్ళ మధ్యవారు
|
|
60 ఏళ్లపైవారు
|
|
మొత్తం
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
92,19,544
|
|
58,52,071
|
|
1,16,32,050
|
|
59,36,530
|
|
4,44,28,884
|
|
16,34,116
|
|
4,78,67,118
|
|
57,60,331
|
|
13,23,30,644
ఇప్పటిదాకా ఇచ్చిన టీకాలలో 59.25% వాటా ఎనిమిది రాష్ట్రాలదే.
గత 24 గంటలలో 22 లక్షలమందికి పైగా టీకా డోసులు తీసుకున్నారు. దేశవ్యాప్త టీకాల కార్యక్రమం 96వ రోజైన ఏప్రిల్ 21న
22,11,334 టీకా డోసులిచ్చారు, అందులో.15,01,704 మంది లబ్ధిదారులు 35,499 శిబిరాలద్వారా టీకాలందుకోగా,
7,09,630 మందికి రెండో డోస్ ఇచ్చారు.
|
|
తేదీ: ఏప్రిల్ 21, 2021 
|
|
ఆరోగ్య సిబ్బంది
|
|
కోవిడ్ యోధులు
|
|
45-60 ఏళ్ళ మధ్యవారు
|
|
60 ఏళ్లపైవారు
|
|
మొత్తం
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
17,816
|
|
34,809
|
|
69,515
|
|
80,709
|
|
9,03,197
|
|
1,38,460
|
|
5,11,176
|
|
4,55,652
|
|
15,01,704
|
|
7,09,630
గత 24 గంటలలో 3,14,835 కొత్త కేసులు నమోదయ్యాయి. పది రాష్ట్రాలు- మహారాష్ట్ర, ఉత్తరప్రదేశ్, ఢిల్లీ, కర్నాటక, కేరళ,
చత్తీస్ గఢ్, మధ్యప్రదేశ్, బీహార్, గుజరాత్, రాజస్థాన్ లలో 75.66% కొత్త కేసులు వచ్చాయి. ఒక్క మహారాష్ట్రలోనే 67,468 కేసులు
రాగా, ఆ తరువాత స్థానంలో ఉన్న ఉత్తరప్రదేశ్ లో 33,106. ఢిల్లీలో 24,638 కేసులు వచ్చాయి.
ఈ క్రింద చూపిన విధంగా 12 రాష్ట్రాలలో కేసుల పెరుగుదల నమోదయ్యాయి.
రోజువారీ పాజిటివ్ శాతం పెరుగుదలను ఈ క్రింది చిత్రపటం చూపుతుంది.
దేశంలో చికిత్సలో ఉన్న మొత్తం కేసులు 22,91,428 కి చేరుకున్నాయి. ఇది మొత్తం పాజిటివ్ కేసులలో 14.38% . గత 24
గంటలలో చికిత్సలో ఉన్న కేసుల సంఖ్య నికరంగా 1,33,890 కేసులు పెరిగింది. ఐదు రాష్ట్రాలు – మహారాష్ట్ర, చత్తీస్ గఢ్,
ఉత్తరప్రదేశ్, కర్నాటక, కేరళ లలో 59.99% మంది చికిత్సలో ఉన్నవారున్నారు.
దేశవ్యాప్తంగా ఇప్పటిదాకా కోలుకున్న కోవిడ్ బాధితుల సంఖ్య 1,34,54,880 కాగా, కోలుకున్నవారి శాతం 84.46%.
గత 24 గంటలలో 1,78,841 మంది కోలుకున్నారు. జాతీయ స్థాయిలో మరణాల శాతం 1.16%.
గడిచిన 24 గంటలలో 2,104 మంది కోవిడ్ కారణంగా చనిపోయారు. ఇందులో 81.08% మరణాలు పది రాష్ట్రాలలో
సంభవించాయి. మహారాష్ట్రలోఅత్యధికంగా 568 మంది చనిపోగా ఢిల్లీలో 249 మంది చనిపోయారు.
గత 24 గంటలలో తొమ్మిది రాష్టాలు, కేంద్రపాలిత ప్రాంతాలలో ఒక్క కోవిడ్ మరణం కూడా నమోదు కాలేదు. అవి:
లద్దాఖ్, డామన్-డయ్యూ, దాద్రా-నాగర్ హవేలి, త్రిపుర, సిక్కిం, మిజోరం, లక్షాదీవులు, నాగాలాండ్, అండమాన్-నికోబార్
దీవులు, అరుణాచల్ ప్రదేశ్
రహదారి రవాణా, హైవేల మంత్రిత్వ శాఖ
ప్రయాణికుల బస్సుల్లో అగ్ని ప్రమాదాలను పసిగట్టి నివారించే వ్యవస్థ
డి.ఆర్.డి.ఒ. ప్రదర్శించిన ఎఫ్.డి.ఎస్.ఎస్. వ్యవస్థ పనితీరును
వీక్షించిన కేంద్ర రక్షణ, రవాణా మంత్రులు
ప్రయాణికుల బస్సుకోసం రూపొందించిన అగ్నిప్రమాద నిర్ధారణ, అగ్నిమాపక పర్యవేక్షణ వ్యవస్థ  పనితీరును రక్షణ మంత్రి రాజ్ నాథ్ సింగ్, రోడ్డు రవాణా, రహదారుల శాఖ మంత్రి నితిన్ గడ్కరీ తిలకించారు. రక్షణ పరిశోధన అభివృద్ధి సంస్థ  రూపొందించిన ఈ సాంకేతిక పరిజ్ఞాన వ్యవస్థ పనితీరుపై ప్రదర్శనను 2020 నంవబరు 9న ఢిల్లీలోని డి.ఆర్.డి.ఒ.భవన్ లో నిర్వహించారు. ఇంజిన్ లో అగ్రిప్రమాదం తలెత్తినపుడు దాన్ని నీటి తుంపరతో అదుపు చేసేందుకు నీటి బిందువుల ఆధారంగా పనిచేసే ఎఫ్.డి.ఎస్.ఎస్. వ్యవస్థను కేంద్ర మంత్రులు వీక్షించారు. వ్యవస్థ నిర్వహించే ఇతర విధులను గురించి కూడా అధికారులు ఈ సందర్భంగా మంత్రులకు వివరించారు.
ఢిల్లీలోని డి.ఆర్.డి.ఒ.కు చెందిన అగ్నిప్రమాద, పేలుడు పదార్థాల నిరోధక, పర్యావరణ రక్షణ కేంద్రం  ఈ వ్యవస్థను రూపొందించింది. ప్రయాణికుల బస్సులో అగ్ని ప్రమాదం తలెత్తే ముప్పును 30సెకన్లలో పసిగట్టడమేకాకుండా, మరో 60సెకన్లలోనే ప్రమాదాన్ని కూడా ఇది నివారిస్తుంది. తద్వారా గణనీయమైన స్థాయిలో ప్రాణనష్టాన్ని, ఆస్తి నష్టాన్ని నివారించుకోవచ్చు. 80లీటర్ల సామర్థ్యం కలిగిన నీటి ట్యాంకు, 200-కడ్డీ స్థాయికి కుదించిన 6.8కిలోగ్రాముల నైట్రోజెన్ సిలిండర్ ఈ వ్యవస్థలో అంతర్భాగాలు. బస్సులో అనువైన చోట, ఈ వ్యవస్థను అమర్చుకోవచ్చు. ఇంజన్ లో తలెత్తే మంటలను అదుపుకోసం నీటి తుంపరను ఉత్పత్తి చేసే ప్రత్యేక ఏర్పాటు ఎఫ్.డి.ఎస్.ఎస్. పరికరంలో ఉంటుంది. పరికరం క్రియాశీలకంగా మారిన 5 సెకన్లలోనే ఈ పరికరం మంటలను సమర్థవంతంగా అదుపు చేయగలుగుతుంది.
అగ్నిప్రమాదం ముప్పును అంచనా వేయడం, విభిన్నమైన పద్ధతిలో మంటలను అదుపు చేయడం తదితర అంశాల్లో డి.ఆర్.డి.ఒ.కు చెందిన సి.ఎఫ్.ఇ.ఇ.ఎస్. నిపుణులకు ఎంతో సామర్థ్యం ఉంది. యుద్ధ ట్యాంకులు, నౌకలు, జలంతర్గాములకు అవసరమైన అగ్ని ప్రమాద నియంత్రణ వ్యవస్థలను కూడా వారు రూపొందించారు. ప్రయాణికుల బస్సుల్లో తరచూ తలెత్తే అగ్నిప్రమాదాల ముప్పును పరిష్కరించేందుకు చురుకైన ఈ రక్షణ వ్యవస్థను సి.ఎఫ్.ఇ.ఇ.ఎస్. రూపొందించింది. అగ్ని ప్రమాదం ముప్పునకు అన్ని వాహనాల్లో ఆస్కారం ఉన్నప్పటికీ, ప్రత్యేకించి, పాఠశాలల ప్రత్యేక బస్సులపై, ఎక్కువ దూరం ప్రయాణించే స్లీపర్ కోచ్ లపై ఈ విషయంలో ఎక్కువ ఆందోళన ఉంది. అయితే, ఇప్పటి వరకూ అందుబాటులో ఉన్న పరికరాలు కేవలం ఇంజన్ లో తలెత్తిన మంటలను మాత్రమే అదుపు చేయగలిగాయి. ఈ నేపథ్యంలో ఈ కొత్త తరహా అగ్ని మాపక వ్యవస్థను రూపొందించారు.
అగ్ని ప్రమాదాన్ని తక్కువ వ్యవధిలో పసిగట్టి, నివారించే సృజనాత్మక సాంకేతిక పరిజ్ఞానాన్ని రూపొందించిన శాస్త్రవేత్తల కృషిని రక్షణ మంత్రి రాజ్ నాథ్ సింగ్ ప్రశంసించారు. ఎఫ్.డి.ఎస్.ఎస్. వ్యవస్థను రూపొందించడం బస్సు ప్రయాణికుల భద్రతకు సంబంధించి గణనీయమైన పరిణామమని కేంద్ర రోడ్డు రవాణా, రహదారుల శాఖ మంత్రి నితిన్ గడ్కరీ అభివర్ణించారు. అగ్ని ప్రమాదాలనుంచి రక్షణ కల్పించే అంశంపై డి.ఆర్.డి.ఒ. శ్రద్ధ వహించడం చాలా సంతృప్తికరమని ఆయన అన్నారు. అగ్ని ప్రమాద నియంత్రణ వ్యవస్థ రూపకల్పనలో శాస్త్రవేత్తల కృషికి,.. రక్షణ, పరిశోధన అభివృద్ధి వ్యవహారాల డైరెక్టరేట్  కార్యదర్శి, డి.ఆర్.డి.ఒ. చైర్మన్ డాక్టర్ జి. సతీష్ రెడ్డి కూడా అభినందనలు తెలిపారు.
ఆరోగ్య, కుటుంబ సంక్షేమ మంత్రిత్వ శాఖ
ఒకే రోజులో అత్యధిక రికవరీలు నమోదయ్యాయి; 36,000 మందికి పైగా రోగులు డిశ్చార్జ్ అయ్యారు.
కోవిడ్ చికిత్స పొందుతున్న రోగుల కంటే, వ్యాధి నుండి కోలుకుని డిశ్చార్జ్ అయిన వారి సంఖ్య 4 లక్షల కంటే ఎక్కువగా ఉంది.
రికవరీ రేటు ఈ రోజు అత్యంత గరిష్టంగా దాదాపు 64 శాతానికి చేరింది.
నిన్న ఒకే రోజులో అత్యధిక రికవరీలు నమోదయ్యాయి. గత 24 గంటల్లో 36,145 కోవిడ్-19 రోగులు చికిత్స అనంతరం కోలుకుని డిశ్చార్జ్ అయ్యారు. దీంతో చికిత్స అనంతరం కోలుకుని డిశ్చార్జ్ అయినా కోవిడ్ రోగుల సంఖ్య 8,85,576 కు చేరుకుంది. రికవరీ రేటు అత్యంత గరిష్టంగా దాదాపు 64 శాతానికి చేరుకుంటోంది. ఇది ఈ రోజు 63.92 శాతంగా నమోదయ్యింది. దీని అర్థం ఎక్కువ మంది రోగులు కోలుకుంటున్నారు, తద్వారా చికిత్స అనంతరం కోలుకుని డిశ్చార్జ్ అయిన రోగులు మరియు ఆసుపత్రుల్లో కోవిడ్-19 చికిత్స పొందుతున్న రోగుల సంఖ్య మధ్య వ్యత్యాసం వేగంగా పెరుగుతోంది. ఈ వ్యత్యాసం 4 లక్షలు దాటి ప్రస్తుతం 4,17,694 వద్ద ఉంది. ప్రస్తుతం కోవిడ్-19 చికిత్స పొందుతున్న రోగుల సంఖ్య  కంటే, చికిత్స అనంతరం కోలుకుని డిశ్చార్జ్ అయిన రోగుల సంఖ్య 1.89 రేట్లు అధికంగా ఉంది.
"టెస్ట్, ట్రాక్ అండ్ ట్రీట్" అంటే పరీక్షించడం, గుర్తించడం, చికిత్స అందించడం అనే వ్యూహాన్ని కొనసాగించి, సమర్థవంతంగా అమలు చేయాలని కేంద్ర ప్రభుత్వం అన్ని రాష్ట్రాలు / కేంద్రపాలితప్రాంతాల ప్రభుత్వాలకు సూచించింది. ప్రప్రథంగా ఒకే రోజులో రికార్డు స్థాయిలో 4,40,000 కంటే ఎక్కువ పరీక్షలు జరిగాయి. గత 24 గంటల్లో 4,42,263 నమూనాలను పరీక్షించడంతో, మిలియన్ మందిలో జరిగిన పరీక్షల  సంఖ్య 11,805 కు పెరగడంతో, ఇంతవరకు నిర్వహించిన మొత్తం పరీక్షల సంఖ్య 1,62,91,331 కి పెరిగింది. మొదటిసారి ప్రభుత్వ ప్రయోగశాలలు మొత్తం 3,62,153 నమూనాలను పరీక్షించి కొత్త రికార్డును సృష్టించాయి. అదేవిధంగా, ప్రయివేటు ప్రయోగశాలలు కూడా ఒకే రోజులో 79,878 నమూనాలను పరీక్షించి, కొత్త అత్యధిక రికార్దుకు చేరుకున్నాయి.
ప్రభుత్వ, ప్రైవేటు రంగ ప్రయత్నాలను సమన్వయ పరచి ఎక్కువ సంఖ్యలో పరీక్షలు నిర్వహించడం, ఆసుపత్రుల్లో మౌలిక సదుపాయాలను పెంచడం, కోవిడ్-19 రోగులను ముందస్తుగా గుర్తించడంతో పాటు వారికి ప్రాణాంతక పరీక్షలు చేయడం తక్కువ సంఖ్యలో మరణాలు సంభవించడానికి దోహదపడ్డాయి. ఫలితంగా, కేసు మరణాల రేటు క్రమంగా తగ్గింది, ప్రస్తుతం ఇది 2.31 శాతంగా నమోదయ్యింది. ప్రపంచంలో అత్యల్ప మరణాల రేటు నమోదౌతున్న దేశాల్లో భారతదేశం ఒకటిగా ఉంది.
కోవిడ్-19 కు సంబంధించిన సాంకేతిక సమస్యలు, మార్గదర్శకాలు,
సలహాలు, సూచనలపై ప్రామాణికమైన, తాజా సమాచారం కోసం
ఈ వెబ్ సైట్ ను క్రమం తప్పకుండా సందర్శించండి :
https://www.mohfw.gov.in/ మరియు @MoHFW_INDIA.
కోవిడ్-19 కు సంబంధించిన సాంకేతిక సమస్యలకు పరిష్కారాలను
దిగువ పేర్కొన్న ఈ మెయిల్ ను సంప్రదించడం ద్వారా పొందవచ్చు :
technicalquery.covid19[at]gov[dot]in
ఇతర సందేహాలు, అనుమానాలకు పరిష్కారాలను దిగువ పేర్కొన్న
ఈ మెయిల్ ను సంప్రదించడం ద్వారా పొందవచ్చు :
ncov2019[at]gov[dot]in మరియు @CovidIndiaSeva .
కోవిడ్-19 పై ఎటువంటి అనుమానాలు, సమస్యలు, సమాచారానికైనా,
ఆరోగ్యం, కుటుంబ సంక్షేమ మంత్రిత్వ శాఖకు చెందిన
ఉచిత హెల్ప్ లైన్ నెంబర్ : +91-11-23978046
లేదా 1075 టోల్ ఫ్రీ ను సంప్రదించవచ్చు.
వివిధ రాష్ట్రాలు / కేంద్ర పాలిత ప్రాంతాల కు చెందిన
కోవిడ్-19 హెల్ప్ లైన్ నెంబర్ల జాబితా కోసం ఈ వెబ్ సైట్ ని చూడండి :
https://www.mohfw.gov.in/pdf/coronvavirushelplinenumber.pdf
ప్రధాన మంత్రి కార్యాలయం
భారత ప్రధానమంత్రి మరియు ఆఫ్గానిస్తాన్ ఇస్లామిక్ రిపబ్లిక్ అధ్యక్షుని మధ్య టెలిఫోన్ సంభాషణ
ప్రధానమంత్రి శ్రీ నరేంద్ర మోదీ మరియు ఆఫ్గానిస్తాన్ ఇస్లామిక్ రిపబ్లిక్ అధ్యక్షుడు డాక్టర్ అష్రాఫ్ ఘనీ సోమవారం టెలిఫోన్ లో సంభాషించుకున్నారు. ఇరువురు నాయకులు బక్రీద్  పండుగ సందర్బంగా పరస్పరం శుభాకాంక్షలు తెలుపుకున్నారు.
ఆఫ్గానిస్తాన్ అవసరాల కోసం సమయానికి ఆహారం, వైద్యసహాయం అందజేసినందుకు భారత ప్రధానమంత్రి మోదీకి ఆఫ్గాన్ అధ్యక్షుడు ఘనీ కృతజ్ఞతలు తెలిపారు. శాంతియుతమైన, సంపన్నమైన మరియు సమగ్రమైన ఆఫ్గానిస్తాన్ కోసం ఆ దేశ ప్రజలు చేస్తున్న శోధనలో వారికి తోడ్పాటును అందించేందుకు ఇండియా కట్టుబడి ఉందని ప్రధానమంత్రి ఉద్ఘాటించారు. ఈ ప్రాంతంలో భద్రతా పరిస్థితులను గురించి, పరస్పరం ద్వైపాక్షిక ప్రయోజనకరమైన అంశాల గురించి ఇద్దరు నాయకులు పరస్పరం అభిప్రాయాలు వ్యక్తంచేశారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 200.91 కోట్ల డోసులు  అందించారు
గత 24 గంటల్లో 29,12,855 డోసులు అందించారు
దేశవ్యాప్త క్రియాశీల కేసుల సంఖ్య 1,48,881
మొత్తం కేసుల్లో క్రియాశీల కేసులు 0.34%
ప్రస్తుత రికవరీ రేటు 98.46%
గత 24 గంటల్లో 18,294 మంది కోలుకున్నారు. దీంతో, కోలుకున్నవారి మొత్తం సంఖ్య 4,31,50,434 కు పెరిగింది.
గత 24 గంటల్లో 21,566 కొత్త కేసులు నమోదయ్యాయి.
రోజువారీ పాజిటివిటీ రేటు 4.25%
వారపు పాజిటివిటీ రేటు 4.51%
గత 24 గంటల్లో చేసిన 5,07,360 కొవిడ్ పరీక్షలతో కలిపి ఇప్పటివరకు 87.11 కోట్ల పరీక్షలు చేశారు.
విద్యుత్తు మంత్రిత్వ శాఖ
3వ ఇండియా- యుకె ఎనర్జీ అభివృద్ధి భాగస్వామ్యం- మంత్రులస్థాయి ఇంధన చర్చ
విద్యుత్ రంగంలో క్లీన్ ఎనర్జీ పరివర్తన దిశగా నిర్మాణాత్మక కార్యాచరణ ప్రణాళికను ముందుకు తీసుకువెళ్లనున్న ఉభయపక్షాలూ
అభివృద్ధి భాగస్వామ్యానికి ఇంధనం- 3వ భారత్-యుకె మంత్రిత్వస్థాయి ఇంధన సంభాషణను కేంద్ర విద్యుత్, నూతన పునరుత్పాదక ఇంధన శాఖ మంత్రి శ్రీ ఆర్.కె.సింగ్ భారత్వైపునుంచి పాల్గొనగా, యుకె వైపు నుంచి బిజినస్, ఎనర్జీ, పారిశ్రామిక వ్యూహానికి సంబంధించిన మంత్రి , క్వాసి క్వార్టెంగ్ ఎం.పి అధ్యక్థత వహించారు. ఇందుకు సంబంధించిన చర్చ వర్చువల్ విధానంలో నిన్న సాయంత్రం జరిగింది.
ఈ చర్చలలో ఇంధన పరివర్తన ఒక ప్రధాన చర్చనీయాంశంగా ఉంది.. ఇంధన మంత్రులు ఇందుకు సంబంధించి ఆయా దేశాలలో జరుగుతున్ ఇంధన పరివర్తన కార్యకలాపాల పై విస్తృతంగా చర్చించారు. వీటిలో సౌర విద్యుత్, సముద్ర తీరం లోపల పవన విద్యుత్. ఇవిలు, ప్రత్యామ్నాయ ఇంధనాలు వంటివి ఇందులో ఉన్నాయి.
యుకె వైపు ప్రస్తుతం జరుగుతున్న చెప్పుకోదగిన కార్యకలాపాలను సవివరంగా ప్రస్తావించారు. అలాగే గత రెండు సంవత్సాలలో ద్వైపాక్షిక సహకారం కింద చేపట్టిన కార్యకలాపాలనూ చర్చించి ,ఉభయపక్షాలూ దానివిషయంలో సంతృప్తి వ్యక్తం చేశాయి.
2021 మే 4న ఇండియా-యుకె వర్చువల్ శిఖరాగ్ర సమ్మేళనం సందర్భంగా ఇరువురు ప్రధానమంత్రులు ఇండియా -యుకె భవిష్యత్ సంబంధాలపై 2030 రోడ్మ్యాప్ ను ఉభయదేశాల ప్రముఖులు స్వాగతించారు. 2030 రోడ్ మ్యాప్కు అనుగుణంగా భవిష్యత్ కొలాబరేషన్కు సంబంధించి వివిధ అంశాలను వారు గుర్తించారు.
విద్యుత్, పరిశుద్ధ రవాణా, పునరుత్పాదకత, గ్రీన్ ఫైనాన్స్, క్లీన్ ఎనర్జీ రిసెర్చ్ వంటి వాటిని 2030 రోడ్ మ్యాప్లో భాగంగా కార్యాచరణ ప్రణాళికను ముందకు తీసుకువెళ్లేందుకు ఉభయపక్షాలూ చర్చించాయి. స్మార్ట్ గ్రిడ్, ఎనర్జీ స్టోరేజ్, గ్రీన్ హైడ్రోజన్, చార్జింగ్ మౌలిక సదుపాయాలు, బ్యాటరీ స్టోరేజ్, పునరుత్పాదక ఇంధనలో పెట్టుబడులసమీకరణ, అలాగే బహుళ పక్ష కొలాబరేషన్లు తదితర ప్రతిపాదనలను గురించి కూడా ఉభయపక్షాలూ చర్చించాయి.
చవకయిని, సుస్థిర ఇంధనాన్ని ప్రపంచానికి అందించేందుకు, నిర్మాణాత్మక కార్యాచరణ ప్రణాళిక ద్వారా విద్యుత్ రంగంలో పరిశద్ధ ఇంధన పరివర్తనను ముందుకు తీసుకువెళ్లేందుకు ఉభయపక్షాలూ అంతర్జాతీయ సహకారాన్ని కోరాల్సిన దాని ప్రాధాన్యతను చర్చలలో గుర్తించారు. కేంద్ర విద్యుత్,నూతన, పునరుత్పాదక ఇంధన శాఖ మంత్రి, గ్రీన్ హైడ్రోజన్, స్టోరేజ్, సముద్రతీరసమీప పవన విద్యుత్, విద్యుత్ మార్కెట్ తదితర అంశాలకు సంబంధించిన లక్షాలను ప్రత్యేకంగా ప్రస్తావించారు. ప్రధానమంత్రి ప్రారంభించిన ఒక సూర్యుడు, ఒక ప్రపంచం, ఒక గ్రిడ్  విధానం పునరుత్పాదక ఇంధనానికి మద్దతు నిచ్చేందుకు , గ్రిడ్ ఇంటిగ్రేషన్కు అనుకూల ప్రత్యామ్నాయం కాగలదని వారు ఆకాంక్షించారు.
ప్రధాన మంత్రి కార్యాలయం
విద్యుత్తు మంత్రిత్వ శాఖ, ఇంకా నూతన మరియు నవీకరణయోగ్య శక్తి మంత్రిత్వ శాఖ ల కార్యకలాపాల ను సమీక్షించిన ప్రధాన మంత్రి
విద్యుత్తు మంత్రిత్వ శాఖ, ఇంకా నూతన మరియు నవీకరణయోగ్య శక్తి శాఖ ల పని తీరు ను ప్రధాన మంత్రి శ్రీ నరేంద్ర మోదీ నిన్నటి రోజు న సాయంత్రం పూట సమీక్షించారు. విద్యుత్తు రంగాన్ని బాధిస్తున్న సమస్యల ను పరిష్కరించడం కోసం ఉద్దేశించినటువంటి ద ఇలెక్ట్రిసిటి  బిల్, 2020 తో పాటు రివైజ్ డ్ టారిఫ్ పాలిసి పైన కూడా ఈ సమావేశం లో చర్చించడమైంది.
విద్యుత్తు రంగం యొక్క ఆర్థిక స్థిరత్వాన్ని మెరుగుపరచుకొంటూ, దాని నిర్వహణ సామర్థ్యాన్ని పెంచుకొంటూ వినియోగదారుల లో సంతృప్తి ని వృద్ధిచేయవలసిన అవసరాన్ని గురించి ప్రధాన మంత్రి నొక్కి వక్కాణించారు. విద్యుత్తు రంగం లో సమస్యలు- ప్రత్యేకించి విద్యుత్తు పంపిణీ విభాగం లో- సమస్యలు ఒక ప్రాంతాని కి మరొక ప్రాంతాని కి, ఒక రాష్ట్రాని కి మరొక రాష్ట్రాని కి వేరు వేరు గా ఉన్నాయన్న సంగతి ని ఆయన ప్రముఖం గా ప్రస్తావించారు. అన్ని సమస్యల కు ఒకే పరిష్కార మార్గం కోసం అన్వేషించే కంటే, మంత్రిత్వ శాఖ ప్రతి ఒక్క రాష్ట్రం తన ప్రదర్శన ను మెరుగు పరచుకోవడాన్ని ప్రోత్సహించేందుకు గాను రాష్ట్రం వారీ నిర్దిష్ట పరిష్కార చర్యల ను ఆచరణ లోకి తీసుకు రావాలి అని ఆయన అన్నారు.
డిస్కమ్ లు వాటి పనితీరు యొక్క పరామితుల ను ఎప్పటికప్పుడు ప్రచురించేటట్టు చూడవలసిందని, అదే జరిగితే సమకాలీన కంపెనీల తో పోల్చి చూసినప్పుడు తమ డిస్కమ్ లు ఏ విధం గా పనిచేస్తోందీ ప్రజలు తెలుసుకోగలుగుతారని విద్యుత్తు మంత్రిత్వ శాఖ కు ప్రధాన మంత్రి సలహా ఇచ్చారు. విద్యుత్తు మంత్రిత్వ శాఖ లో ఉపయోగించే సామగ్రి మేక్ ఇన్ ఇండియా ను అనుసరించి ఉండాలి అని కూడా ఆయన నొక్కి పలికారు.
నూతన మరియు నవీకరణయోగ్య శక్తి మంత్రిత్వ శాఖ విషయం లో, సోలర్ వాటర్ పంప్స్ మొదలుకొని వికేంద్రీకరించిన సౌర శక్తి ఆధారిత చలవ గిడ్డంగి ల వరకు చూసుకొంటే వ్యవసాయ రంగం లోని యావత్తు సరఫరా శృంఖల కై సమగ్ర దృష్టికోణాన్ని అనుసరించవలసిన అవసరం ఎంతయినా ఉందని ప్రధాన మంత్రి అన్నారు. పైకప్పు మీద అమర్చే సోలర్ కోసం ఒక వినూత్నమైనటువంటి నమూనా ను ఆవిష్కరించవలసిన ఆవశ్యకత ఉందని, దీనితో పాటు ప్రతి రాష్ట్రం కనీసం ఒక నగరం  లో- రూఫ్ టాప్ సోలర్ పవర్ జనరేశన్ పద్ధతి ని అనుసరించే పూర్తి స్థాయి సోలర్ సిటీ- ని కలిగివుండాలి అని కూడా ఆయన స్పష్టం గా చెప్పారు. సమావేశం సాగిన క్రమం లో, భారతదేశం లో ఇంగట్ స్, వేఫర్ స్, సెల్స్ ఎండ్ మాడ్యూల్ స్ ను తయారు చేసేందుకు తగినటువంటి ఇకోసిస్టమ్ ను అభివృద్ధిపరచడంపైన సైతం శ్రద్ధ వహించాలని, తత్సంబంధిత సామర్థ్యం సమకూరిందా అంటే గనక ఉపాధి కల్పన కు, మరి అలాగే వివిధ ఇతర ప్రయోజనాల ను పొందడం లో కూడా సహాయకారి కాగలదన్న అంశాలు ప్రస్తావన కు వచ్చాయి.
‘కర్బనానికి తావు ఉండనటువంటి లద్దాఖ్’ ను ఆవిష్కరించడం కోసం ఒక ప్రణాళిక ను సత్వరం రూపొందించాలన్న అభిలాష ను ప్రధాన మంత్రి వ్యక్తం చేశారు. అలాగే, సౌర శక్తి ని మరియు పవన శక్తి ని వినియోగించుకోవడం ద్వారా కోస్తా తీర ప్రాంతాల లో త్రాగునీటి సరఫరా కు పూచీపడాలని ఆయన నొక్కి వక్కాణించారు.
(
ప్రధాన మంత్రి కార్యాలయం
సికింద్రాబాద్ లోని స్వప్నలోక్ కాంప్లెక్స్ అగ్ని ప్రమాదంలో ప్రాణనష్టం పట్ల ప్రధానమంత్రి సంతాపం
సికింద్రాబాద్ లోని స్వప్నలోక్ కాంప్లెక్స్ లో జరిగిన అగ్నిప్రమాదంలో ప్రాణనష్టానికి ప్రధానమంత్రి శ్రీ నరేంద్రమోదీ ప్రగాఢ సంతాపం ప్రకటించారు.
ప్రధానమంత్రి కార్యాలయం ఈ మేరకు ట్వీట్ చేస్తూ
‘‘సికింద్రాబాద్ లోని స్వప్నలోక్ కాంప్లెక్స్ లో జరిగిన అగ్ని ప్రమాదంలో ప్రాణనష్టం చాలా బాధించింది. బాధిత కుటుంబాలన్నింటికీ సానుభూతి ప్రకటిస్తున్నాను. గాయపడిన వారు త్వరగా కోలుకోవాలని ఆకాంక్షిస్తున్నాను’’ అని పేర్కొంది.